

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

SAISTOŠIE NOTEIKUMI

Ogrē

|  |  |
| --- | --- |
| 2021.gada 5.augustā | Nr.15/2021 |
|  | (protokols Nr.6; 1.) |

**Par Ogres novada pašvaldības 2021.gada konsolidēto budžetu**

*Izdoti saskaņā ar likuma*

*“Par pašvaldībām” 46.pantu un*

*likumu “Par pašvaldību budžetiem”*

1. Apstiprināt Ogres novada pašvaldības **2021. gada** **pamatbudžeta** **ieņēmumus 81 698 901 *euro*** (astoņdesmit viens miljons seši simti deviņdesmit astoņi tūkstoši deviņi simti viens *euro*) saskaņā ar Pielikums Nr.1.
2. Apstiprināt Ogres novada pašvaldības **2021. gada** **pamatbudžeta** **izdevumus 112 439 211 *euro*** (viens simts divpadsmit miljoni četri simti trīsdesmit deviņi tūkstoši divi simti vienpadsmit *euro*) saskaņā ar Pielikums Nr.2.
3. Noteikt 2021.gada budžetā **24 714 246 *euro*** (divdesmit četri miljoni septiņi simti četrpadsmit tūkstoši divi simti četrdesmit seši *euro*) lielu Valsts kases aizņēmumu Ogres novada pašvaldības projektu nodrošināšanai saskaņā ar Pielikums Nr.3.
4. Noteikt, ka Ogres novada pašvaldības centrālās administrācijas Finanšu un Budžeta nodaļas saskaņā ar noslēgtajiem aizņēmumu līgumiem un budžetā šim mērķim plānotajiem līdzekļiem 2021.gadā nodrošina aizņēmumu pamatsummas atmaksu un aizņēmumu procentu samaksu noteiktajos termiņos un apmēros.
5. Noteikt finansējumu **aizņēmumu atmaksai 6 714 517 *euro*** (seši miljoni septiņi simti četrpadsmit tūkstoši pieci simti septiņpadsmit *euro*) saskaņā ar Pielikums Nr.4.
6. Ogres novada pašvaldības 2021.gada budžetā apstiprināt ieguldījumu Ogres novada pašvaldības SIA “Ikšķiles māja” pamatkapitālā - **65 000 *euro***.
7. Ogres novada pašvaldības 2021.gada budžetā apstiprināt ieguldījumu Ogres novada pašvaldības SIA “Lielvārdes Remte” pamatkapitālā - **2 309 557 *euro***.
8. Apstiprināt Ogres novada pašvaldības 2021.gada valsts budžeta transfertus saskaņā ar Pielikums Nr.5.
9. Apstiprināt Mērķdotāciju sadalījumu Ogres novada pašvaldības izglītības iestāžu pedagogu algām 2021.gadam saskaņā ar Pielikums Nr.6.
10. Noteikt 2021.gadā pamatbudžeta atlikumu uz gada beigām **2 592 474 *euro*** (divi miljoni pieci simti deviņdesmit divi tūkstoši četri simti septiņdesmit četri *euro*).
11. Apstiprināt budžeta līdzekļu **atlikumu** uz 2021.gada 1.janvāri **17 707 612 *euro*** (septiņpadsmit miljoni septiņi simti septiņi tūkstoši seši simti divpadsmit *euro*).
12. Noteikt, ka tāmi par saņemtajiem ziedojumiem un dāvinājumiem 2021.gadā sagatavo par faktiski saņemto un gada sākumā atlikumos esošo līdzekļu apjomu.
13. Ziedojumu un dāvinājumu **atlikums** uz 2021.gada 1.janvāri **20 250** ***euro*** (divdesmit tūkstoši divi simti piecdesmit *euro*).
14. Apstiprināt Ogres novada pašvaldības aģentūras ,,Ogres komunikācijas” darba plānu 2021.gadam saskaņā ar Pielikums Nr.7.
15. Apstiprināt Ogres novada pašvaldības aģentūras ,, Ogres novada kultūras centrs” darba plānu 2021.gadam saskaņā ar Pielikums Nr.8.
16. Apstiprināt Ogres novada pašvaldības aģentūras ,,Rosme” darba plānu 2021.gadam saskaņā ar Pielikums Nr.9.
17. Apstiprināt Ogres un Ikšķiles novadu pašvaldību aģentūras "Tūrisma, sporta un atpūtas kompleksa "Zilie kalni" attīstības aģentūra" darba plānu 2021.gadam saskaņā ar Pielikums Nr.10.
18. Noteikt, ka Ogres novada pašvaldības administrācijas struktūrvienību, pašvaldības iestāžu un aģentūru vadītāji (budžeta izpildītāji), organizējot struktūrvienības un iestādes uzdevumu izpildi, ir atbildīgi par iepirkuma procedūras ievērošanu atbilstoši Publisko iepirkumu likumam.
19. Budžeta izpildītāji ir atbildīgi par piešķirto budžeta līdzekļu efektīvu un racionālu izlietojumu. Izdevumi pēc naudas plūsmas nedrīkst pārsniegt tāmē apstiprinātos, plānotos pašvaldības budžeta izdevumus atbilstoši ekonomiskajām un funkcionālajām kategorijām.
20. Budžeta izpildītāji drīkst izdarīt grozījumus programmu finansēšanas plānos un tāmēs 2.pielikumā apstiprināto budžeta līdzekļu ietvaros, iesniedzot apstiprināšanai Ogres novada pašvaldības centrālās administrācijas Budžeta nodaļā. Šādu grozījumu rezultātā nedrīkst mainīt attiecīgajai programmai apstiprināto budžeta gada kopējo finansējumu, kā arī atalgojumu un kapitālos izdevumus.

Domes priekšsēdētājs E. Helmanis